open-index/open-wikipedia-markdown huggingface dataset:
Πούντα ντελ Έστε

thumb|250px|right|Παραλία της Πούντα δελ Έστε
Η **Πούντα δελ Έστε** (ισπανικά: *Punta del Este*) είναι ένα από τα πιο γνωστά θέρετρα διακοπών της Ουρουγουάης, σε απόσταση 145 περίπου χιλιομέτρων από την πρωτεύουσα Μοντεβιδέο. Η πόλη έχει περίπου 10.000 μόνιμους κατοίκους.

Στις αρχές του 19ου αιώνα η περιοχή γύρω από την Πούντα ντελ Έστε ήταν ακόμα αρκετά αραιοκατοικημένη. Χάρις την θέση της στη χερσόνησο που χωρίζει τα νερά του Ρίο ντε λα Πλάτα και του Ατλαντικού Ωκεανού, οι πλέον των 40 χιλιομέτρων άσπρες αμμουδιές και οι γύρω δασικές εκτάσεις, κατέστησαν την Πούντα ντελ Έστε ένα από τα πιο διάσημα λιμάνια  της Νότιας Αμερικής. Προσελκύει κάθε χρόνο εκατοντάδες χιλιάδες τουρίστες από το εσωτερικό και το εξωτερικό.

Στο πολεοδομικό σχέδιο της πόλης κυριαρχούν ψηλά κτήρια με δυνατή υποδομή. Η πόλη έχει δύο αεροδρόμια και μια μαρίνα για γιοτ όπου μπορούν να ελλιμενιστούν περίπου 500 σκάφη, 100 ξενοδοχεία και εστιατόρια, ντισκοτέκ και πολλά καζίνο. Επίσης, η ήπια φορολογία της Ουρουγουάης καθιστά την πόλη διεθνές οικονομικό κέντρο που έλκει επιχειρηματίες από όλο τον κόσμο.

Το σύμβολο της πόλης είναι τρεις κορυφές των δακτύλων μιας παλάμης, που προεξέχει από την άμμο μιας παραλίας, απεικονίζοντας το τελευταίο ορατό τμήμα του σώματος ενός κολυμβητή που πνίγεται. Είναι αφιερωμένο σε όλους όσους έχασαν τη ζωή τους στη θάλασσα της πόλης.

Η Πούντα Μπαγιένα (φάλαινα), που βρίσκεται κοντά στην πόλη είναι κέντρο μελέτης φαλαινών, ενώ η «Νήσος ντε λος Λόμπος» (νήσος των λύκων) συγκεντρώνει πληθυσμό θαλάσσιων λεόντων.

## Παραπομπές


## Εξωτερικοί σύνδεσμοι

*  

Κατηγορία:Πόλεις της Ουρουγουάης
Χρόνινγκεν

To όνομα **Χρόνινγκεν** (ολλ. **Groningen**) μπορεί να αναφέρεται:

* Στην επαρχία της Ολλανδίας, Χρόνινγκεν (επαρχία)
* Στην πόλη Χρόνινγκεν (πόλη), πρωτεύουσα της επαρχίας
* Στον ποδοσφαιρικό όμιλο της πόλης, ΦΚ Χρόνινγκεν
* Στην πόλη Χρόνινγκεν (Σουρινάμ) του Σουρινάμ
Γύψου

Η **Γύψου** () είναι χωριό στην βορειοανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Αμμοχώστου
Γκραφ Σπέε

To όνομα **Γκραφ Σπέε** (γερμ. **Graaf Spee**) μπορεί να αναφέρεται :

* Στο Μαξιμίλιαν φον Σπέε, Γερμανό ναύαρχο κατά τον 'Α Παγκόσμιο Πόλεμο
* Στο γερμανικό καταδρομικό SMS Γκραφ Σπέε
* Στο γερμανικό "θωρηκτό τσέπης" Ναύαρχος Γκραφ Σπέε (θωρηκτό)
Παγκόσμιο πρωτάθλημα Φόρμουλα 1 (1957)

Το 1957 διεξήχθη το **8ο Παγκόσμιο πρωτάθλημα της [[Φόρμουλα 1]]**. Ξεκίνησε στις 13 Ιανουαρίου (Γκραν Πρι Αργεντινής) και ολοκληρώθηκε στις 8 Σεπτεμβρίου, (Γκραν Πρι Ιταλίας). Νικητής, για τέταρτη συνεχόμενη χρονιά, ήταν ο Χουάν Μανουέλ Φάντζιο, με Μαζεράτι.

## Σύνοψη
Ο Χουάν Μανουέλ Φάντζιο και ο Στέρλινγκ Μος συναγωνίστηκαν και αυτή τη χρονιά για τον τίτλο του πρωταθλητή. Και οι δύο βρίσκονταν σε νέες ομάδες σε σχέση με τη προηγούμενη χρονιά. Ο Φάντζιο μετακινήθηκε από την ομάδα της Φερράρι σε αυτή της Μαζεράτι, ενώ ο Μος από την Μαζεράτι στη αγγλική Βάνγουολ. 

Ο Φάντζιο ξεκίνησε δυνατά, νικώντας στα Γκραν Πρι της Αργεντινής, του Μονακό και της Γαλλίας. Ο Μος κατάφερε να νικήσει στη Βρετανία. Ο πιο συγκλονιστικός αγώνας της χρονιάς έγινε στη Γερμανία, στη πίστα του Νίρμπουργκρινγκ. Ο Φάντζιο, γνωρίζοντας πως οι Φερράρι θα προσπαθούσαν να τρέξουν τον αγώνα χωρίς να κάνουν pit stop, αποφάσισε να ξεκινήσει με μαλακά ελαστικά και με μισογεμάτο ρεζερβουάρ. Η απόφαση αυτή αρχικά αποδείχθηκε σωστή, αφού ο Φάντζιο βρέθηκε πολύ μπροστά από τους αντιπάλους του. Στον 13o γύρο, ενώ βρισκόταν 1ος με 30 δευτερόλεπτα διαφορά από τους Πήτερ Κόλλινς και Μάικ Χόθορν, αποφάσισε να πραγματοποιήσει το pit stop του. Όμως αυτό αποδείχθηκε καταστροφικό, καθώς υπήρχε κάποιο πρόβλημα με την αφαίρεση ενός από τα λάστιχα. Ο Φάντζιο μπήκε ξανά στον αγώνα, στη τρίτη θέση, 48 δευτερόλεπτα πίσω από το δεύτερο Κόλλινς. Στους επόμενους γύρους, ο Φάντζιο, σπάζοντας το ρεκόρ του ταχύτερου γύρου σε κάθε πέρασμα, έφτασε στον 21ο από τους 22 συνολικά γύρους, πίσω ακριβώς από τον Κόλλινς και τον Χόθορν. Σε αυτόν κατάφερε να περάσει και τους δύο αντιπάλους του και να κατακτήσει την πρώτη θέση, που του εξασφάλιζε και το πρωτάθλημα.

Ο Μος κατάφερε να νικήσει στα εναπομείναντα δύο Γκραν Πρι σε Ιταλικό έδαφος. Νικητής στο Indianapolis 500 ήταν ο Σαμ Χανκς.

## Αγώνες
Διοργανώθηκαν 8 επίσημα Γκραν Πρι (και κάποια ανεπίσημα, όπως κάθε χρονιά μέχρι τότε). Την χρονιά αυτή, σε σχέση με το προηγούμενο πρωτάθλημα, δεν διοργανώθηκε το Γκραν Πρι του Βελγίου. Νέος αγώνας αυτή τη χρονιά ήταν ένα δεύτερο Γκραν Πρι στην Ιταλία, στη περιοχή της Πεσκάρα. Επίσης, υπήρχαν αλλαγές στις πίστες. Το Γκραν Πρι της Γαλλίας δεν διοργανώθηκε στη Ρενς, αλλά στη Ρουέν, ενώ το Βρετανικό Γκραν Πρι, στο Aintree από το Σίλβερστόουν που γινόταν μέχρι τότε. 

Οι νικητές του κάθε αγώνα:

## Βαθμολογία
Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, ή όταν δύο ή περισσότεροι οδηγοί έκαναν τον ταχύτερο γύρο στον αγώνα, μοιράζονταν τους βαθμούς. Αυτή ήταν και η τελευταία χρονιά που ίσχυε κάτι τέτοιο. Μόνο τα καλύτερα 5 αποτελέσματα μετρούσαν στη τελική βαθμολογία κάθε οδηγού. Από τους 69 οδηγούς που πήραν μέρος, οι παρακάτω 22 κατάφεραν να πάρουν βαθμούς, ενώ συνολικά 47 κατάφεραν να τερματίσουν σε κάποιο από τους αγώνες.

## Παραπομπές


## Εξωτερικοί σύνδεσμοι
* 

1957
Κατηγορία:Μηχανοκίνητος αθλητισμός το 1957
Χρυσηίδα (δορυφόρος)

Η **Χρυσηίδα** () είναι ένας από τους 27 δορυφόρους του πλανήτη Ουρανού. Πήρε το όνομά του από τη Χρυσηίδα, η οποία ήταν η κόρη του Κάλχα στο έργο του Σαίξπηρ *"[[Τρωίλος και Χρυσηίδα (Σαίξπηρ)|Τρωίλος και Χρυσηίδα]]"*. Η άλλη του σημερινή ονομασία είναι **Ουρανός IX** (Uranus IX, δηλαδή ο ένατος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1986 U 3**. Ανακαλύφθηκε από φωτογραφίες που λήφθηκαν από το Βόγιατζερ 2 και στις οποίες η Χρυσηίδα εμφανίζεται ως ένα επιμηκυμένο σώμα με το χρώμα της επιφάνειά της να είναι γκρι. Η Χρυσηίδα μπορεί να συγκρουστεί με τη Δεισδαιμόνα, μέσα στα επόμενα 100 εκατομμύρια χρόνια.

## Παραπομπές


## Εξωτερικοί σύνδεσμοι
* Χρυσηίδα από την Εξερεύνηση του Ηλιακού Συστήματος της NASA  
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Τζον Καζάλ

Ο **Τζον Χόλλαντ Καζάλ** (*John Holland Cazale*, 12 Αυγούστου 1935 - 13 Μαρτίου 1978) ήταν Αμερικανός ηθοποιός ιταλικής καταγωγής.

## Βιογραφία
Γεννημένος στις 12 Αυγούστου του 1935 στη Βοστώνη, σπούδασε στις δραματικές σχολές του **Oberlin College** και του **Πανεπιστημίου της Βοστώνης** και διακρίθηκε αρχικά για τις ερμηνείες του σε διάφορα έργα στο Θέατρο του Μπρόντγουεϊ όπως το "The Indian Wants the Bronx" και το "The Line".

Η πρώτη του εμφάνιση στον κινηματογράφο έγινε το 1962 στην ταινία μικρού μήκους του Μάρβιν Στάρκμαν "The American way". Δέκα χρόνια αργότερα, το 1972, ύστερα από παρότρυνση του παιδικού του φίλου Αλ Πατσίνο, συμμετέχει στην οντισιόν του Φράνσις Φορντ Κόπολα για τον ρόλο του **Φρέντο Κορλεόνε** στην ταινία Ο Νονός. Ο Κόπολα, ενθουσιασμένος από την ερμηνεία του Καζάλ στην πρώτη ταινία, γράφει για αυτόν έναν κεντρικότερο ρόλο στο Ο Νονός ΙΙ που γυρίστηκε το 1974. Ενδιάμεσα την ίδια χρονιά συμμετείχε στην ταινία "Η Συνομιλία" μαζί με τους Τζιν Χάκμαν και Χάρισον Φορντ.

Το 1975, στην βασισμένη σε πραγματικά γεγονότα "Σκυλίσια Μέρα" του Σίντνεϊ Λουμέτ, υποδύθηκε τον συνεργό του Σάνι (Αλ Πατσίνο), Σαλ, σε μια αποτυχημένη απόπειρα ληστείας τράπεζας που μετατράπηκε σε πρώτο θέμα στους τηλεοπτικούς σταθμούς της εποχής. Αυτή του η ερμηνεία του χάρισε μια υποψηφιότητα για Χρυσή Σφαίρα στην κατηγορία του Καλύτερου Β' Ανδρικού ρόλου.

Το 1978, κατά τη διάρκεια της τελευταίας του ταινίας "Ο Ελαφοκυνηγός" και ενώ είχε ήδη διαγνωστεί η ασθένειά του, αρραβωνιάστηκε την συμπρωταγωνίστριά του Μέριλ Στριπ. Μόλις η εταιρεία που γύριζε την ταινία πληροφορήθηκε πως ο Καζάλ έπασχε από καρκίνο του πνεύμονα απαίτησε την αποπομπή του από το καστ, γεγονός που αποφεύχθηκε καθώς η Μέριλ Στριπ απείλησε πως εάν έφευγε ο Καζάλ τότε η ίδια θα παραιτείτο. Τελικά ο Τζον Καζάλ απεβίωσε στις 13 Μαρτίου του 1978, περίπου στις 3 μ.μ. (αν και η ημερομηνία του θανάτου του έχει αναφερθεί ως η 12 Μαρτίου 1978, λόγω των εφημερίδων που ανέφεραν τον θάνατό του να συμβαίνει "βράδυ της Κυριακής"), στη Νέα Υόρκη, από καρκίνο των οστών, λίγο καιρό μετά την ολοκλήρωση των γυρισμάτων της ταινίας.

Αξιοσημείωτο το γεγονός ότι και οι πέντε μεγάλου μήκους ταινίες στις οποίες συμμετείχε ο Καζάλ, ήταν υποψήφιες για Όσκαρ Καλύτερης Ταινίας, με τρεις από αυτές (Ο Νονός, Ο Νονός ΙΙ, Ο Ελαφοκυνηγός) να το κερδίζουν.

## Εξωτερικοί σύνδεσμοι

*Ο τάφος του
*

## Παραπομπές

## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου‎
Κατηγορία:Ιταλοαμερικανοί
Μιράντα (δορυφόρος)

Η **Μιράντα** () είναι ο πέμπτος μεγαλύτερος φυσικός δορυφόρος του πλανήτη Ουρανού και ο δέκατος όγδοος, κατά σειρά μεγέθους, δορυφόρος του ηλιακού συστήματος. Ανακαλύφθηκε από τον Γκέραρντ Κάιπερ στις 16 Φεβρουαρίου 1948 και πήρε το όνομά του από τη Μιράντα, η οποία ήταν η κόρη του Πρόσπερου στο έργο του Σαίξπηρ, *«[[Η Τρικυμία]]»*. Η άλλη του σημερινή ονομασία είναι **Ουρανός V** (Uranus V, δηλαδή ο πέμπτος από τους δορυφόρους του Ουρανού που έχει ονομαστεί). Με διάμετρο μόλις 472 χιλιόμετρων, η Μιράντα είναι ένα από τα μικρότερα αντικείμενα στο ηλιακό μας σύστημα που είναι γνωστό ότι είναι σφαιρικό από τη βαρύτητά της. Επίσης η Μιράντα διαθέτει μία από τις πιο ακραίες και ποικίλες τοπογραφίες από κάθε άλλο αντικείμενο στο ηλιακό μας σύστημα. Μέχρι στιγμής, το σύστημα του Ουρανού έχει μελετηθεί από κοντά μόνο μία φορά, από το διαστημικό σκάφος Βόγιατζερ 2 τον Ιανουάριο του 1986. Εκείνη την περίοδο μόνο το νότιο ημισφαίριο της Μιράντας ήταν στραμμένο προς τον ήλιο, έτσι μόνο αυτό έχει φωτογραφηθεί.

## Φωτογραφίες

Image:Miranda_Far.jpg
Image:Miranda scarp.jpg
Image:PIA00140 Miranda Fractures, Grooves and Craters.jpg
Image:Miranda5.jpg


## Παραπομπές


## Εξωτερικοί σύνδεσμοι

* Μιράντα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 
* Miranda Nomenclature από το USGS Planetary Nomenclature web site

Κατηγορία:Φυσικοί δορυφόροι Ουρανού
Μπατού Χαν

Ο **Μπατού Χαν** (*Бат хан*, 1208 – 1255) ήταν ο Μογγόλος χάνος της Χρυσής Ορδής, ενός εκ των υποτελών χανάτων (αργότερα κατέστη ανεξάρτητο) της Μογγολικής Αυτοκρατορίας, και ο ιδρυτής της "Μπλε Ορδής". Ο Μπατού ήταν γιος του Ζούτσι και εγγονός του Τζένγκις Χαν. Η "Μπλε Ορδή" του ήταν το κύριο κράτος της Χρυσής Ορδής (ή του Χανάτου του Κιπτσάκ), που εξουσίαζε το Κράτος των Ρως και τον Καύκασο για περίπου 250 χρόνια, μετά την καταστροφή επίσης των στρατών της Πολωνίας και της Ουγγαρίας. "Μπατού" ή "Μπατ" κυριολεκτικά σημαίνει "σταθερός" στα μογγολικά.

## Βιβλιογραφία
*
*
*
*
*
*

## Παραπομπές


## Πηγές
*

Κατηγορία:Μογγόλοι
Κατηγορία:Μογγολική Αυτοκρατορία
Ουτρέχτη (αποσαφήνιση)

To όνομα **Ουτρέχτη** (ολλ.**Utrecht**) μπορεί να αναφέρεται:

* Στην Ουτρέχτη (επαρχία), επαρχία της Ολλανδίας
* Στην Ουτρέχτη, πρωτεύουσα της επαρχίας
* Στον ποδοσφαιρικό όμιλο FC Ουτρέχτη
Αλέξιος Κομνηνός

Με το όνομα **Αλέξιος Κομνηνός** μπορεί να αναφέρονται οι εξής:

* Αλέξιος Α΄ Κομνηνός (1048 – 1118), Βυζαντινός Αυτοκράτορας
* Αλέξιος Κομνηνός (κυβερνήτης Δυρραχίου) π.1077-μετά το 1108
* Αλέξιος Κομνηνός (συναυτοκράτορας) (1106 - 1142), ήταν ο πρωτότοκος γιος και συναυτοκράτορας (1122-1142) του Ιωάννη Β΄ Κομνηνού 
* Αλέξιος Κομνηνός (γιος Ανδρόνικου) π. 1135/42-μετά το 1182, πρωτοσεβαστός, εξάδελφος του Αλεξίου Β΄ Κομνηνού. 
* Αλέξιος Β΄ Κομνηνός (1169 – 1183), Βυζαντινός Αυτοκράτορας
* Αλέξιος Α' Μέγας Κομνηνός (1182 - 1222), Αυτοκράτορας της Τραπεζούντας
* Αλέξιος Β' Μέγας Κομνηνός (1282 - 1330), Αυτοκράτορας της Τραπεζούντας
* Αλέξιος Γ' Μέγας Κομνηνός (1338 - 1390), Αυτοκράτορας της Τραπεζούντας
* Αλέξιος Δ' Μέγας Κομνηνός (1382 - 1429), Αυτοκράτορας της Τραπεζούντας
Ζηλανδία

To όνομα **Ζηλανδία** (ολλ. **Zeeland**, προφέρεται Ζέιλαντ) μπορεί να αναφέρεται:

* Στη Νέα Ζηλανδία
* Στη Ζηλανδία (επαρχία), επαρχία της Ολλανδίας
* Στο Ζέιλαντ (Βόρεια Βραβάντη) της Ολλανδίας
* Στο Ζέιλαντ (Xέλντερλαντ) της Ολλανδίας
* Στο Ζέιλαντ (Μίσιγκαν) κομητεία της πολιτείας του Μίσιγκαν, ΗΠΑ
* Στο Ζέιλαντ (Βόρεια Ντακότα) κομητεία της πολιτείας της Βόρειας Ντακότα, ΗΠΑ
* Στη Ζηλανδία (Δανία), νησί της Δανίας.
Τα παιδικά χρόνια του Ιβάν

**Τα παιδικά χρόνια του Ιβάν** (ρωσ. *Иваново детство*) είναι κινηματογραφικό έργο του 1962 σε σκηνοθεσία του Αντρέι Ταρκόφσκι.
## Πλοκή
Βρισκόμαστε στο Ανατολικό Μέτωπο του δεύτερου παγκοσμίου. Ο Κόκκινος Στρατός αμύνεται εναντίον της Γερμανικής Βέρμαχτ. Πρωταγωνιστής είναι ο Ιβάν, ένα δωδεκάχρονο παιδάκι. Η ιστορία του διηγείται μέσα από μια σειρά ονείρων και συζητήσεων. Ο Ιβάν είναι ορφανός, αφού οι γονείς του και η αδερφή του σκοτώθηκαν από τα πυρά μιας επίθεσης των Γερμανών, ενώ ο Ιβάν έμεινε σώος επειδή κατά τύχη είχε κατεβεί μέσα στο πηγάδι για να παίξει. Ο Ιβάν διέφυγε και έφτασε στις θέσεις των Σοβιετικών παρτιζάνων, όπου με στρατιωτική ακρίβεια επιμένει να δηλωθεί. Οι Ρώσοι όμως τον στέλνουν πίσω για να γλυτώσει και να πάει σχολείο μέχρι να τελειώσει ο πόλεμος. Ο Ιβάν όμως το σκάει γρήγορα και επιστρέφει στο μέτωπο όπου και δηλώνεται εθελοντής. Στον πόλεμο ο Ιβάν αφοσιώνεται στην πολεμική τέχνη και ιδίως στην ανιχνευτική και την κατασκοπεία, ενώ παράλληλα διαβάζει βιβλία όποτε βρίσκει χρόνο. Ο Γκριαζνόφ που τον αγαπάει σαν παιδί του, τον προορίζει για την στρατιωτική σχολή. Ο Ιβάν όμως αρνείται και για να μην τον ξαναστείλουν πίσω το ξανασκάει και πάει στους παρτιζάνους για να πολεμήσει. Το κίνητρο του Ιβάν είναι η εκδίκηση για το χαμό των δικών του. Έκτοτε χάνονται τα ίχνη του Ιβάν. Μετά τον πόλεμο, ένας στρατιώτης που περιεργάζεται τα αρχεία μιας πρώην γερμανικής φυλακής στο Ανατολικό Βερολίνο βρίσκει έναν φάκελο που περιέχει το δελτίο της ανάκρισης του Ιβάν, τον οποίο είχαν πιάσει αιχμάλωτο οι Ναζί και εκτελέσει.

## Βραβεύσεις
**[[Διεθνές Φεστιβάλ Κινηματογράφου Βενετίας]]** 1962
* Χρυσός Λέων για τον Ταρκόφσκι
**[[San Francisco International Film Festival]]** 1962
* Golden Gate Award στην κατηγορία καλύτερης σκηνοθεσίας για τον Ταρκόφσκι

## Σχόλια για το έργο
Ο Ζαν-Πωλ Σαρτρ έγραψε σε μια κριτική του για το φιλμ που δημοσιεύτηκε στην ιταλική εφημερίδα L'Unita ότι είναι η πιο ωραία ταινία που είχε δει ποτέ.

## Παραπομπές


## Εξωτερικοί σύνδεσμοι
* 
* Klaus Kreimeier: ''Iwans Kindheit''  στο *Filmzentrale* 
* Fergus Daly and Katherine Waugh: ''Ivan's Childhood'' στο *Senses of Cinema* 

Κατηγορία:Ταινίες του 1962
Κατηγορία:Σοβιετικές ταινίες
Κατηγορία:Ταινίες σε σκηνοθεσία Αντρέι Ταρκόφσκι
Κατηγορία:Νικητές Χρυσού Λέοντα
Κατηγορία:Ταινίες παραγωγής Mosfilm
Κατηγορία:Ρωσόφωνες ταινίες
Κατηγορία:Σοβιετικές δραματικές ταινίες
Κατηγορία:Ταινίες συσχετιζόμενες με ορφανά
Αμβέρσα (αποσαφήνιση)

Το όνομα **Αμβέρσα** (ολλ. **Antewerpen**) μπορεί να αναφέρεται :

* Στην Αμβέρσα (πόλη), Φλαμανδική πόλη του Βελγίου
* Στην Αμβέρσα (επαρχία), επαρχία του Βελγίου
* Στον αθλητικό όμιλο FC Αμβέρσα, του Βελγίου
Κορδήλια (δορυφόρος)

Η **Κορδήλια** () είναι ένας φυσικός δορυφόρος του πλανήτη Ουρανού. Πήρε το όνομά του από την Κορδήλια, η οποία ήταν η μικρότερη κόρη του βασιλιά Ληρ στο έργο του Σαίξπηρ *«[[Βασιλιάς Ληρ]]»*. Η άλλη του σημερινή ονομασία είναι **Ουρανός VI** (Uranus VI, δηλαδή ο έκτος από τους δορυφόρους του Ουρανού που έχει ονομαστεί). Οι φωτογραφίες της που λήφθηκαν από το Βόγιατζερ 2, τη δείχνουν ως ένα επιμηκυμένο σώμα. Έχει ωοειδές σχήμα και κύριος άξονάς της είναι 0,7 ± 0,2. Η αρχική προσωρινή ονομασία που του είχε δοθεί ήταν **S/1986 U 7**. 

## Παραπομπές


## Εξωτερικοί σύνδεσμοι
* Κορδήλια από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Δεισδαιμόνα (δορυφόρος)

Η **Δεισδαιμόνα** () είναι ένας από τους 27 δορυφόρους του πλανήτη Ουρανού. Πήρε το όνομά του από τη Δεισδαιμόνα, γυναίκα του Οθέλλου στο έργο του Σαίξπηρ *"[[Οθέλλος]]"*. Η άλλη του σημερινή ονομασία είναι **Ουρανός X** (Uranus X, δηλαδή ο δέκατος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1986 U 6**. Ανακαλύφθηκε από φωτογραφίες που λήφθηκαν από το Βόγιατζερ 2 και στις οποίες η Δεισδαιμόνα εμφανίζεται ως ένα επιμηκυμένο σώμα με το χρώμα της επιφάνειά της να είναι γκρι. Η Δεισδαιμόνα μπορεί να συγκρουστεί με τους γειτονικούς της δορυφόρους, την Ιουλιέτα ή τη Χρυσηίδα, μέσα στα επόμενα 100 εκατομμύρια χρόνια.

## Παραπομπές


## Εξωτερικοί σύνδεσμοι
* Δεισδαιμόνα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Αιγαίων (δορυφόρος)

Ο **Αιγαίων** () είναι μικρός φυσικός δορυφόρος του πλανήτη Κρόνου και ο μικρότερος του Ηλιακού μας συστήματος με ακτίνα 0,25 χιλιόμετρα.

Ο Αιγαίων βρίσκεται στην εσωτερική άκρη του δακτυλίου G, σε ένα τόξο υλικών, και η τροχιά του επηρεάζεται από τον Μίμα, με τον οποίο βρίσκεται σε τροχιακή αντήχηση 7:6, με αποτέλεσμα ο Αιγαίων να παραμένει πάντα μέσα στο τόξο υλικών. Τις 27 Ιανουαρίου 2010, το Κασσίνι-Χόιχενς κατάφερε να φωτογραφήσει τον Αιγαίων από απόσταση 15.000 χιλιομέτρων. Η φωτογραφία είχε ανάλυση περίπου 100 μέτρα ανά pixel και έδειξε ότι ο Αιγαίων έχει επίμηκες σφαιροειδές σχήμα, με μήκος 1,2-1,6 χιλιόμετρα, και πλάτος 200-300 μέτρα. Αυτό το μέγεθος υποδεικνύει ότι ο Αιγαίων είναι πολύ πιο σκοτεινός από τα άλλα φεγγάρια που περιφέρονται εντός της τροχιάς του Τιτάνα.

## Ανακάλυψη και Ονομασία
300px|thumb|left|Τρεις φωτογραφίες σε διάστημα δέκα λεπτών της φωτεινής καμπύλης του δακτυλίου G του Κρόνου, με τον Αιγαίοντα να εμφανίζεται μέσα του. Αυτές είναι οι εικόνες ανακάλυψης του Αγαίοντα.
Ανακαλύφτηκε στις 3 Μαρτίου 2009 από φωτογραφίες που λήφθηκαν στις 15 Αυγούστου 2008 από το Κασσίνι-Χόιχενς και του δόθηκε η προσωρινή ονομασία **S/2008 S 1**. Ανακοινώθηκε από την επικεφαλής της αποστολής και Αμερικανίδα αστρονόμο Κάρολιν Πόρκο. Ονομάστηκε Αιγαίων, ο οποίος ήταν ένας από τους Εκατόγχειρες κατά την Ελληνική μυθολογία.

## Φωτογραφίες

|title=Αιγαίων
|lines=3
|width=206
File:Rsz 800px-aegaeon (2008 s1).jpg|Ο Αιγαίων όπως φωτογραφήθηκε από κοντά το 2011 από το Κασσίνι-Χόιχενς.



## Παραπομπές


## Εξωτερικοί σύνδεσμοι
* Αιγαίων από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Μάχη της Νοβάρα

Υπήρξαν τρεις συγκρούσεις με το όνομα **Μάχη της Νοβάρα**, κοντά στην ομώνυμη περιοχή της Βόρειας Ιταλίας:

* Μάχη της Νοβάρα (1500), ανάμεσα στη Γαλλία και το Μιλάνο
* Μάχη της Νοβάρα (1513), ανάμεσα στην Ιερή Συμμαχία και τη Γαλλία, στα πλαίσια του Πολέμου της Ιερής Συμμαχίας 
* Μάχη της Νοβάρα (1849), ανάμεσα στην Αυστριακή Αυτοκρατορία των Αψβούργων και το Βασίλειο της Σαρδινίας, στα πλαίσια των πολέμων για την ένωση της Ιταλίας
Ευστράτιος ο Νικαίας

Ο **Ευστράτιος** (1050 - περί το 1120) ήταν λόγιος κληρικός του 12ου αιώνα και μαθητής του Ιωάννου του Ιταλού, ο οποίος διετέλεσε Μητροπολίτης Νικαίας.

Ο Ευστράτιος Νίκαιας άκμασε επί Αυτοκράτορα Αλεξίου του Κομνηνού, περί το 1110. Έγραψε υπομνήματα στα συγγράμματα του Αριστοτέλη, τα οποία χρησιμοποίησαν στη Δύση οι σχολαστικοί θεολόγοι Αλβέρτος ο Μέγας και ο Θωμάς ο Ακινάτης ενώ τον 19ο αιώνα κρίθηκαν με εξαιρετικούς επαίνους από τον Σλάιερμαχερ (Schleiermacher) στην Ακαδημία του Βερολίνου. Έγραψε κατά των καινοτομιών των Λατίνων, και αντίγραφα των έργων του φυλάγονται στη βιβλιοθήκη της Ιεράς Συνόδου στη Μόσχα υπό τους αριθμούς 208, 353, 355.

Μια δήλωσή του που δεν προοριζόταν να τεθεί σε κυκλοφορία περί της ανθρώπινης φύσης του Ιησού Χριστού τον οδήγησε σε παραπομπή σε δίκη ενώπιον της Συνόδου το 1117, ενώπιον της οποίας δήλωσε μετάνοια και του επεβλήθη απαγόρευση να συγγράφει θεολογικές πραγματείες.

Έργα του είναι:
* Λόγους προς τους λέγοντας, ότι εκ του Πατρός και εκ του Υιού το Πνεύμα το άγιον εκπορεύεται, κατασκευάζων ότι εκ του πατρός δια του Υιού, ουχί δε και εκ του Υιού το Πνεύμα το άγιον εκπορεύεται
* Λόγος δεύτερος περί του αγίου Πνεύματος
* Έκθεσις της γεγονυίας διαλέξεως προς τον αρχιεπίσκοπον Μεδιολάνων περί της του παναγίου Πνεύματος εκπορεύσεως
* Λόγος προς Λατίνους περί των προσφερομένων αζύμων, άτε καρά τους θείους κανόνας ταύτα ποιούνται
* Λόγος έτερος περί του αγίου Πνεύματος, μετά τούτον δε και η παρ' αυτού αντίρρησις κατά των προλεχθέντων τω Μεδιολάνων περί της εκ του Υιού εκπορεύσεως του αγίου Πνεύματος
* Λόγος αντιρρητικός προς τα προσφερόμενα παρά του Μεδιολάνων περί της εκ του Πατρός και εκ του Υιού του Πνεύματος εκπορεύσεως
* Λόγος τρίτος περί του αυτού προς τον αυτόν
* Λόγος δεύτερος περί των αζύμων
Ο Αλλάτιος αναφέρει και άλλα δύο πονήματα του Ευστρατίου περί της εκπορεύσεως του αγίου Πνεύματος.

## Παραπομπές


## Πηγές
* 

## Βιβλιογραφία
* Παπαδοπούλου-Χατζηλαζάρου Ευρώπη, 2015, *Ευστράτιος Νικαίας. λόγιος επίσκοπος του 12ου αιώνα, ο βίος και η εργογραφία του*, Ostracon Publishing p.c. Θεσσαλονίκη 434 σελ.

Κατηγορία:Ορθόδοξοι λόγιοι
Κατηγορία:Βυζαντινοί φιλόσοφοι
Κατηγορία:Βυζαντινοί επίσκοποι
Κατηγορία:Μητροπολίτες Νικαίας
Κατηγορία:Επίσκοποι του 12ου αιώνα
Πόρσια (δορυφόρος)

Η **Πόρσια** () είναι ένας φυσικός δορυφόρος του πλανήτη Ουρανού. Πήρε το όνομά του από την Πόρσια, η οποία ήταν η ηρωίδα του Σαίξπηρ στο έργο *"[[Ο Έμπορος της Βενετίας]]"*. Η άλλη του σημερινή ονομασία είναι **Ουρανός XII** (Uranus XII, δηλαδή ο δωδέκατος από τους δορυφόρους του Ουρανού που έχει ονομαστεί). Η Πόρσια είναι ο δεύτερος μεγαλύτερος εσωτερικός δορυφόρος του Ουρανού, μετά τον Πακ, και ανακαλύφθηκε από φωτογραφίες που λήφθηκαν από το Βόγιατζερ 2 στις 3 Ιανουαρίου 1986. Στις φωτογραφίες αυτές φαίνεται ως ένα επιμηκυμένο σώμα και το χρώμα της επιφάνειά της είναι γκρι. Έχει διάμετρο περίπου 140 χιλιομέτρων και γεωμετρική λευκαύγεια 0,08. Η αρχική προσωρινή ονομασία που του είχε δοθεί ήταν **S/1986 U 1**.

## Παραπομπές


## Εξωτερικοί σύνδεσμοι
* Πόρσια από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Λίμνη Γκάντερσβιλλ

thumb|right|200px|Τοποθεσία της Λίμνης Γκάντερσβιλλ
Η τεχνητή **λίμνη Γκάντερσβιλλ** βρίσκεται στη βόρεια Αλαμπάμα μεταξύ του Μπρίτζπορτ και του Γκάντερσβιλλ. Περιορίζεται από το Φράγμα του Γκάντερσβιλλ κατά μήκος του Ποταμού Τενεσσί, και έχει μήκος 121&nbsp;χλμ από το Φράγμα του Γκάντερσβιλλ ως το Φράγμα του Νίκατζακ. Είναι η μεγαλύτερη λίμνη της Αλαμπάμα με έκταση  280 τ.χλμ..

Το φράγμα και η λίμνη πήραν το όνομα τους από την πόλη του Γκάντερσβιλλ, που πήρε το όνομα της από έναν παλιό κάτοικο της περιοχής, τον Τζων Γκάντερ.

## Αναφορές
*

## Εξωτερικοί σύνδεσμοι
* 

Κατηγορία:Λίμνες της Αλαμπάμα
Κατηγορία:Τεχνητές λίμνες των ΗΠΑ
Ροζαλίντα (δορυφόρος)

Η **Ροζαλίντα** () είναι ένας από τους 27 δορυφόρους του πλανήτη Ουρανού. Πήρε το όνομά του από τη Ροζαλίντα, η οποία ήταν η κόρη ενός εξόριστου Δούκα και η ηρωίδα του σαιξπηρικού έργου *[[Όπως αγαπάτε]]*. Η άλλη του σημερινή ονομασία είναι **Ουρανός XIII** (Uranus XIII, δηλαδή ο δέκατος τρίτος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1986 U 4**.

Η Ροζαλίντα ανήκει στην ομάδα δορυφόρων της Πόρσια, η οποία περιλαμβάνει επίσης την Μπιάνκα, τη Χρυσηίδα, τη Δεισδαιμόνα, την Πόρσια, την Ιουλιέτα, τoν Κιούπιντ, την Μπελίντα και την Περδίτα. Οι δορυφόροι αυτοί έχουν παρόμοιες τροχιές και φωτομετρικές ιδιότητες. Εκτός από την τροχιά της, την ακτίνα της (36 χλμ.) και τη γεωμετρική λευκαύγειά της (0,08), σχεδόν τίποτα άλλο δεν είναι γνωστό γι' αυτήν.

Στις εικόνες του Βόγιατζερ 2, η Ροζαλίντα εμφανίζεται ως ένα σχεδόν σφαιρικό αντικείμενο. Η αναλογίες των αξόνων της είναι σφαιροειδείς με 1,0 - 0,8. Η επιφάνειά του είναι γκρίζα.

[269px|left|thumb|Η Ροζαλίντα από το ΔΤΧ το [1997.]]

## Παραπομπές


## Εξωτερικοί σύνδεσμοι
* Ροζαλίντα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Μαίηκον (Τζόρτζια)

Το **Μαίηκον** είναι μια πόλη που βρίσκεται στην κεντρική Τζόρτζια, στις Η.Π.Α. Κατατάσσεται μεταξύ των μεγαλύτερων μητροπολιτικών περιοχών της Τζόρτζια, ενώ αποτελεί και την κομητειακή έδρα της Κομητείας Μπιμπ. Μικρό τμήμα της ανήκει στην Κομητεία Τζόουνς. Εκτείνεται κοντά στο γεωγραφικό κέντρο της Τζόρτζια, περίπου 136 χλμ. νότια της Ατλάντα. Σύμφωνα με απογραφή του 2000, ο πληθυσμός της πόλης ανέρχεται στα 97.606 άτομα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τζόρτζια
Κλινική διατροφή

Η **κλινική διατροφή** και **διαιτολογία** (ΚΔΔ) ή αλλιώς Ιατρική Διατροφική Θεραπευτική (ΙΔΘ) αποτελεί τον τομέα εκείνο που ασχολείται με την αξιολόγηση της διατροφικής κατάστασης των ατόμων που πάσχουν από κάποια ασθένεια που σχετίζεται ή όχι με την δίαιτα τους, με σκοπό να βελτιωθεί η υγεία τους, να θεραπευθεί η νόσος και να μειωθεί το κόστος της υγειονομικής περίθαλψης. 

Η ΙΔΘ περιλαμβάνει τον καθορισμό στόχων για τη θεραπεία του ασθενούς και την ανάπτυξη ενός εξειδικευμένου πλάνου διατροφής που περιλαμβάνει την εκπαίδευση του ασθενούς και την εκμάθηση της αυτοδιαχείρισης από την πλευρά του. Η κλινική διαιτολογία και διατροφή, η οποία καλείται επίσης και θεραπευτική διατροφή, έχει καταστεί πλέον μια όλο και πιο σημαντική συνιστώσα των ολοκληρωμένων συστημάτων παροχής υγειονομικής περίθαλψης.

## Παραπομπές


Κατηγορία:Διατροφολογία
Π.Α.Ε. Ακρίτες Συκεών

140px|μικρογραφία|Παλαιότερο λογότυπο
Η **Ποδοσφαιρική Αθλητική Ένωση Ακρίτες Συκεών** είναι ποδοσφαιρικό σωματείο με έδρα το δήμο Συκεών στην Θεσσαλονίκη. Επίσημο έτος ίδρυσης είναι το 1939, έχει χρώματα τα κυανόλευκα και έμβλημα τον Ακρίτα με το δόρυ και την ασπίδα του, εμπνευσμένο από τους Ακρίτες της Καππαδοκίας και υπερασπιστές των συνόρων του Βυζαντίου. Ανήκει στη δύναμη της Ε.Π.Σ. Μακεδονίας και έδρα του αποτελεί το Δημοτικό Γήπεδο Συκεών, όπου διεξάγονται και οι εντός έδρας αγώνες του.

Αποτελεί το ιστορικότερο ποδοσφαιρικό σωματείο των Συκεών και ένα εκ των ιστορικότερων της Θεσσαλονίκης. Ξεχωριστή στιγμή στην ιστορία των Ακριτών αποτελεί η συμμετοχή τους στη Β΄ Εθνική τη σεζόν 1975–76.

## Ιστορικό
### Ίδρυση και συνέχεια
Το ιστορικό ποδοσφαιρικό σωματείο των Συκεών ιδρύθηκε επίσημα το 1939 με την ονομασία **Αθλητικός Ποδοσφαιρικός Σύλλογος «Ακρίτες Συκεών»**. Το 1946 ο Α.Π.Σ. Ακρίτες Συκεών αναγνωρίστηκε επίσημα από την Ε.Π.Ο. με Αριθμό Μητρώου 181 και εντάχθηκε στην δύναμη της Ε.Π.Σ. Μακεδονίας, ξεκινώντας την αγωνιστική του πορεία. Το 2000 συγχωνεύτηκε με τους «Τοξότη Συκεών», «Κολοκοτρώνη Συκεών», «Εθνικό Συκεών» και το ποδοσφαιρικό τμήμα του «Παναθλητικού Συκεών» και μετονομάστηκε σε **Ποδοσφαιρική Αθλητική Ένωση «Ακρίτες Συκεών»**, με στόχο η πόλη τον Συκεών να έχει μια ομάδα που θα πρωταγωνιστεί στο ποδόσφαιρο.

### Αγωνιστικές διακρίσεις
Η πρώτη παρουσία των Ακριτών Συκεών σε επίσημο πρωτάθλημα έπειτα από την αναγνώριση από την Ε.Π.Ο. καταγράφεται τη σεζόν 1946–47, όποτε και ξεκινά η επίσημη αγωνιστική πορεία του ιστορικού σωματείου των Συκεών από το πρωτάθλημα Γ΄ Κατηγορίας της Ε.Π.Σ. Μακεδονίας. Συνέχισαν μεταξύ Γ΄ και Β΄ Κατηγορίας και τη σεζόν 1955–56 οι Ακρίτες Συκεών αγωνίστηκαν για πρώτη φορά στην Α΄ Κατηγορία Ε.Π.Σ. Μακεδονίας και ήρθαν αντιμέτωποι με τους ΠΑΟΚ, Άρη, Ηρακλή και Απόλλων Καλαμαριάς. Στις 22 Ιανουαρίου 1960 έκανε την έκπληξη και απέκλεισε από το κύπελλο Ελλάδας τον Απόλλωνα Καλαμαριάς, ομάδα Α΄ Εθνικής, νικώντας τον με 1-0.

Τη σεζόν 1974–75 κατέκτησαν για πρώτη φορά στην ιστορία τους το πρωτάθλημα Α΄ Ε.Π.Σ.Μ. και προκρίθηκαν στο ειδικό πρωτάθλημα ανόδου. Έπειτα από την νίκη με 2-1 στον αγώνα κατάταξης με τη Νίκη Πολυγύρου στη Βέροια, κατέκτησε την 1η θέση του 1ου ομίλου σε σύνολο 7 ομάδων και κέρδισε την ιστορική άνοδο στην Β΄ Εθνική κατηγορία, όπου αγωνίστηκε τη σεζόν 1975–76.

Τα επόμενα χρόνια ξεχώρισε η παρουσία των Ακριτών Συκεών στην Εθνική ερασιτεχνική κατηγορία τις χρονιές 1979–80, 1980–81 και 1981–82. Επίσης συμμετείχε στο πρωτάθλημα της Δ΄ Εθνικής επί 5 συνεχείς αγωνιστικές περιόδους και πιο συγκεκριμένα από τη σεζόν 1982–83 μέχρι και τη σεζόν 1986–87, αλλά και τις χρονιές 1990–91, 1991–92 και 1992–93.

Τη σεζόν 2024–25 κατέκτησε το πρωτάθλημα της Ε.Π.Σ. Μακεδονίας και πήρε μέρος στο ειδικό πρωτάθλημα ανόδου στο οποίο κέρδισε την άνοδο στις εθνικές κατηγορίες μετά από 32 χρόνια.

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις ποδοσφαιρικών ομάδων το 1939
Κατηγορία:Ποδοσφαιρικές ομάδες Ελλάδας
Μια άβολη αλήθεια

Το **Μια άβολη αλήθεια** (**An Inconvenient Truth**) είναι ένα κινηματογραφικό ντοκιμαντέρ του 2006 από τον Ντέιβις Γκουγκενχάϊμ  σχετικά με την παγκόσμια θέρμανση, βασισμένη σε παρουσίαση του πρώην αντιπροέδρου των Ηνωμένων Πολιτειών Αλ Γκορ. Η ταινία συνοδεύτηκε από το βιβλίο του Αλ Γκορ *Μια άβολη αλήθεια: Η πλανητική έκτακτη ανάγκη της παγκόσμιας θέρμανσης και τι μπορούμε να κάνουμε για αυτή* *An Inconvenient Truth: The Planetary Emergency of Global Warming and What We Can Do About It*, το οποίο έφτασε στην πρώτη θέση των βιβλίων μη-μυθοπλασίας του καταλόγου New York Times bestseller στις 2 Ιουλίου 2006. Η ταινία κέρδισε Όσκαρ για το Καλύτερο Ντοκιμαντέρ και για το Καλύτερο Πρωτότυπο Τραγούδι.

Η ταινία είχε παγκόσμια επιτυχία και έκανε εισπράξεις 49 εκατομμυρίων δολαρίων σε όλο τον κόσμο, παίρνοντας την πέμπτη πιο υψηλή θέση ταινιών ντοκιμαντέρ από το 1992 μέχρι την έκδοσή της, μετά τις ταινίες *[[Fahrenheit 9/11]]*, *[[Η πορεία του αυτοκράτορα]]*, *[[Γη (ταινία του 2007)]]* και  *[[Sicko]]*.

## Παραπομπές


## Εξωτερικοί σύνδεσμοι
* 

Κατηγορία:Αμερικανικά ντοκιμαντέρ
Κατηγορία:Ταινίες με θέμα το περιβάλλον
Κατηγορία:Ταινίες του 2006
Κατηγορία:Ταινίες σε παραγωγή Λόρενς Μπέντερ
Ένωση Καλαθοσφαιρικών Σωματείων Χαλκιδικής

Η **Ε.ΚΑ.Σ.Χ.** (ακρωνύμιο της «**Ένωσης Καλαθοσφαιρικών Σωματείων Χαλκιδικής**») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Το 1986 λειτούργησε μια πρώτη μορφή του οργάνου αυτού με την ιδιότητα της Τοπικής Επιτροπής Ε.Ο.Κ. Χαλκιδικής. Το 1989, χάρις στην κατακόρυφη αύξηση των σωματείων του οργανισμού αλλά και της ευρύτερης ανάπτυξης του αθλήματος στη χώρα, του δόθηκε το δικαίωμα να μετατραπεί στη σημερινή Ένωση Καλαθοσφαιρικών Σωματείων Χαλκιδικής (Ε.ΚΑ.Σ.Χ.). Ιδρυτικά σωματεία αποτέλεσαν τα ακόλουθα: Α.Ο. Χαλκιδικής, Π.Ο. Μουδανιών, Μ.Ο. Απόλλων Αρναίας, Πήγασος Ορμύλιας, Α.Ο. Νέας Τρίγλιας, Π.Ο. Νέας Καλλικράτειας, Α.Ο. Κρήνης, Α.Ο. Σημάντρων, Π.Σ. Πορταριάς, Π.Ο. Διαγόρας Πλαγίων, Μ.Γ.Σ. Άκανθος Ιερισσού, Α.Π.Σ. Θερμαϊκός Φλογητών, Π.Σ. Μεγάλης Παναγίας και Α.Ο. Γαλάτιστας. Στη δικαιοδοσία της σημερινής Ένωσης ανήκουν τα καλαθοσφαιρικά σωματεία της Περιφερειακής Ενότητας Χαλκιδικής. Έδρα της είναι τα Νέα Μουδανιά. 

## Διοργανώσεις
Η Ένωση διοργανώνει τα παρακάτω Πρωταθλήματα: 
* Πρωτάθλημα Ανδρών
* Πρωτάθλημα Γυναικών
Στο παρελθόν έχει διεξαχθεί και Πρωτάθλημα Β' Κατηγορίας Ανδρών, καθώς και Κύπελλο Ανδρών. 

Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων και Παίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες της ανώτερης Κατηγορίας Ανδρών προβιβάζονται απευθείας σε Όμιλο της Γ' Εθνικής Κατηγορίας Ανδρών, ενώ οι πρωταθλήτριες ομάδες της μοναδικής Κατηγορίας Γυναικών προβιβάζονται σε Όμιλο της Α2 Εθνικής Κατηγορίας Γυναικών, εφόσον περάσουν νικηφόρα από Όμιλο του Πρωταθλήματος Ανόδου που διοργανώνεται μετά το τέλος κάθε αγωνιστικής περιόδου ανάμεσα στους πρωταθλητές των τοπικών ενώσεων ολόκληρης της επικράτειας.

## Αθλητικά Σωματεία

## Πρωταθλήτριες ομάδες
Στους παρακάτω πίνακες έχουν συλλεχθεί οι Πρωταθλήτριες ομάδες ανά Κατηγορία στην πορεία του θεσμού:   


### Χρονολόγιο






### Συγκεντρωτικά Στοιχεία







## Γυμναστήρια Σωματείων
Τα παρακάτω Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Χαλκιδικής: 

## Παραπομπές


## Εξωτερικοί σύνδεσμοι

* Ένωση Καλαθοσφαιρικών Σωματείων Χαλκιδικής, επίσημος ιστότοπος.
* Ένωση Καλαθοσφαιρικών Σωματείων Χαλκιδικής, επίσημος ιστότοπος (παλαιότερος ανενεργός).
* Ένωση Καλαθοσφαιρικών Σωματείων Χαλκιδικής, πληροφορίες σε παλαιότερη βερσιόν του ιστοτόπου της Ε.Ο.Κ.
* 
* Ένωση Καλαθοσφαιρικών Σωματείων Χαλκιδικής, επίσημο κανάλι στο YouTube.
* Ελληνική ομοσπονδία καλαθοσφαίρισης
Ποταμός Τενεσί

Ο **Τενεσί** (*Tennessee River*) είναι ποταμός των ΗΠΑ. Αποτελεί παραπόταμο του ποταμού Οχάιο. Έχει μήκος 1.049 χιλιόμετρα και διασχίζει τέσσερις Πολιτείες των ΗΠΑ: το Τενεσσί, την Αλαμπάμα, το Μισσισσιππί και το Κεντάκι. Σχηματίζεται από δύο άλλους ποταμούς, τον Χόλστον (*Holston River*) και τον Φρεντς Μπροντ (*French Broad River*), στην περιοχή του Νόξβιλ (*Knoxville*). Από το Νόξβιλ διασχίζει το Ανατολικό Τενεσσί και στη συνέχεια τη βόρεια Αλαμπάμα. Έπειτα περνά από τα βορειοδυτικά σύνορα της Αλαμπάμα με το Μισσισσιππί και στη συνέχεια επιστρέφει στο έδαφος του Τενεσσί χωρίζοντας την πολιτεία σε δυτικό και κεντρικό Τενεσσί. Εκεί έχει δημιουργηθεί και ένα κανάλι, που ενώνει τον Τενεσί με τον ποταμό Τόμμπιγκμπι (*Tombigbee River*). Ο Τενεσί συνεχίζει προς το Κεντάκι και στο τέλος ενώνεται με τον ποταμό Οχάιο.

Κατά μήκος του ποταμού, ο οποίος είναι πλωτός, έχουν δημιουργηθεί διάφορα φράγματα. Το Μάιο του 1930 ξεκίνησε μία οργανωμένη προσπάθεια, υπό τον έλεγχο της Αρχής της Κοιλάδας του Τενεσσί (*Tennessee Valley Authority*, TVA), για την εκμετάλλευση των υδάτινων πόρων του ποταμού, με σκοπό την οικονομική ανάπτυξη της κοιλάδας του Τενεσσί, την προστασία από πλημμύρες, την πλοήγηση μέσα από τον ποταμό και την παραγωγή ενέργειας. Η προσπάθεια αυτή άλλαξε ουσιαστικά ολόκληρη την περιοχή. Αποτελεί μέρος του *Great Loop* (Μεγάλος Βρόχος), του περίπλου, μέσα από ποταμούς, της Βόρειας Αμερικής. Ο ποταμός ήταν παλαιότερα γνωστός με το όνομα Τσερόκι (*Cherokee River*), από το όνομα της ομώνυμης φυλής Ινδιάνων.

## Παραπομπές


## Εξωτερικοί σύνδεσμοι
* 

Κατηγορία:Ποταμοί των ΗΠΑ
Ζωγράφος (αποσαφήνιση)

Ο όρος **ζωγράφος** μπορεί να αναφέρεται σε κάποιο από τα εξής λήμματα:
* Ζωγραφική, η τέχνη του ζωγράφου
* Ζωγράφου, συνοικία της Αθήνας

## Πρόσωπα
* Αγησίλαος Ζωγράφος, αθλητής
* Γεώργιος Χρηστάκης - Ζωγράφος ή Γεώργιος Ζωγράφος, πολιτικός
* Γιώργος Ζωγράφος τραγουδιστής
* Ιωάννης Ζωγράφος πολιτικός οικονομολόγος
* Κωνσταντίνος Ζωγράφος γιατρός, πολιτικός και διπλωμάτης
* Μιχαήλ Ζωγράφος, δικαστικός
* Νίκος Ζωγράφος, βιομηχανικός σχεδιαστής
* Παναγιώτης Ζωγράφος, ζωγράφος και αγωνιστής του 1821
* Φώτης Ζωγράφος, αθλητής
* Χρηστάκης Ζωγράφος, ευεργέτης

## Έργα

* ''Ο ζωγράφος'' (μυθιστόρημα)

## Δείτε επίσης

* Ζωγράφου (αποσαφήνιση)
Ευρωπαϊκή Οδός 92

Η **Ευρωπαϊκή Οδός 92 (Ε92)** του Διεθνούς Δικτύου Εθνικών Οδών ξεκινά από την Ηγουμενίτσα και διασχίζοντας τα Ιωάννινα και τα Τρίκαλα καταλήγει στο Βόλο. Στο αρχικό της τμήμα έχει επικάλυψη με τον Αυτοκινητόδρομο 2, γνωστή και ως Εγνατία Οδός, ενώ από την Λάρισα μέχρι το Βελεστινό έχει επικάλυψη με τον αυτοκινητόδρομο Ε75, ή αλλιώς Α1 (ΑΘΕ). Επίσης από το Βελεστινό μέχρι τον Βόλο η Ε92 είναι μέρος του Α12. Στα υπόλοιπα τμήματα αποτελεί μέρος της ΕΟ6.

## Πόλεις που διανύει
Ελλάδα

* Ηγουμενίτσα
* Ιωάννινα
* Μέτσοβο
* Καλαμπάκα
* Τρίκαλα
* Λάρισα
* Βελεστίνο
* Βόλος

## Οδοί που διανύει

* Ηγουμενίτσα-Παναγία: Εγνατία Οδός, κοινό τμήμα με Ε90
* Παναγία-Λάρισα: Εθνική Οδός 6
* Λάρισα-Νίκαια: Εθνική Οδός 108, Εθνική Οδός 1
* Νίκαια-Βελεστινό: Α1 (ΑΘΕ), κοινό τμήμα με Ε75
* Βελεστινό-Βόλος: Αυτοκινητόδρομος 12 (προς το παρόν Εθνική Οδός 6)

Κατηγορία:Ευρωπαϊκές οδοί της Ελλάδας
Ευρωπαϊκή Οδός 79

Η **Ευρωπαϊκή Οδός Ε79 (ΕΟ79)** του Διεθνούς Δικτύου Εθνικών Οδών ξεκινάει από το Μίσκολτς της Ουγγαρίας και διασχίζοντας τη Ρουμανία και τη Βουλγαρία καταλήγει στην πόλη της Θεσσαλονίκης στην Ελλάδα.
## Διαδρομή
* : Μίσκολτς - Ντέμπρετσεν - Μπερεττυουιφάλου 
* : Οράντεα - Ντέβα - Τίργκου Ζίου - Κραϊόβα - Καλαφάτ
* : Βιδίνιο - Βράτσα - Μπότεβγκραντ - Σόφια - Πέρνικ - Μπλαγκόεβγκραντ (Άνω Τζουμαγιά) 
* : Προμαχώνας - Σέρρες - Θεσσαλονίκη

Το ελληνικό τμήμα του Ε79 έχει μήκος 120 χλμ. Αφού περάσει από τα ελληνοβουλγαρικά σύνορα η οδός βελτιώνεται δραματικά μιας και έχει αναβαθμιστεί σε αυτοκινητόδρομο, και ταχύτητες έως 120 χλμ/ώρα είναι αρκετά συνηθισμένες. Μετά τον συνοριακό σταθμό Προμαχώνα, υπάρχει ένας ισόπεδος κόμβος και στη συνέχεια ξεκινάει ο Αυτοκινητόδρομος 25, ο οποίος παραδόθηκε το 2017. Ο αυτοκινητόδρομος εν τέλει ολοκληρώνεται σε έναν μεγάλο κόμβο με την Εγνατία Οδό και την Ευρωπαϊκή Οδό 90, ο οποίος παρέχει άμεση πρόσβαση στη Περιφερειακή Θεσσαλονίκης και στη Χαλκιδική για τους κινούμενους νότια.

## Φωτογραφίες

Αρχείο:A2 motorway, Greece - Section Thessaloniki-Asprovalta - Langadas-Serres interchange (A25 motorway) - 01.jpg|Άποψη της Ε79 κοντά στη Θεσσαλονίκη, Ελλάδα
Αρχείο:Tunnel-at-E79-Greece.jpg|Σήραγγα στον Αυτοκινητόδρομο 25. Παραδόθηκε το 2010
Αρχείο:Bulgaria-e79.jpg|Άποψη της E79 στη Βουλγαρία (Κουλάτα)
Αρχείο:Autostrada Soarelui.jpg|Άποψη της Ε79 σε τμήμα του αυτοκινητοδρόμου Α2 της Ρουμανίας


## Πηγές
* Ηνωμένα Έθνη - Διεθνές Δίκτυο Οδών «Ε»

79
79
79
79
Κατηγορία:Δρόμοι στην Κεντρική Μακεδονία
Ευρωπαϊκή Οδός 85

Η **Ευρωπαϊκή Οδός Ε85** **(Ε85)** του Διεθνούς Δικτύου Εθνικών Οδών ξεκινάει από το  Κλάιπεντα της Λιθουανίας και στη συνέχεια διασχίζοντας κάθετα την Ευρώπη περνάει από τη Λευκορωσία, την Ουκρανία, τη Ρουμανία, τη Βουλγαρία και στο τέλος μπαίνει στην Ελλάδα και καταλήγει στην Αλεξανδρούπολη. Σε ελληνικό έδαφος η πορεία της συμπίπτει με την παλαιά Εθνική Οδό 51 (Αλεξανδρούπολη - Ορμένιο) και με τον υπό κατασκευή Αυτοκινητόδρομο Α21.

## Διαδρομή
* Λιθουανία
** Α1: Κλάϊπεντα - Κρυζκάλνις - Κάουνας - Βίλνιους
** Α3: Βίλνιους
** Α15: Βίλνιους - Σαλτσίνινκαϊ

* Λευκορωσία
** Μ11: Μπεϊνιακόνι - Λίντα - Σλόνιμ - Ιβάτσεβιτς
** Μ1: Ιβάτσεβιτς - Κόμπρυν

* Ουκρανία
** Μ19: Ντομάνοβε - Κόβελ - Ντούμπνο - Τσερνόμπιλ - Τσερνίβτσι - Πορούμπνε

* Ρουμανία
** Εθνική οδός 2: Σιρέτ - Σουτσεάβα - Σαμπαοάνι - Ρωμάν - Μπακάου - Τισίτσα - Φοτσάνι - Μπουζάου - Ουρζιτσένι - Βουκουρέστι
** Εθνική Οδός 5: Βουκουρέστι - Γκιούργιου

* Βουλγαρία
** Εθνική Οδός 2: Ρούσε
** Εθνική Οδός 5: Ρούσε - Μπιάλα - Βέλικο Τάρνοβο - Στάρα  Ζαγόρα - Ντιμίτροβγραντ - Χάσκοβο - Μάκαζα

* Ελλάδα
** Εθνική Οδός 23: Νυμφαία - Κομοτηνή
** Εγνατία Οδός: Κομοτηνή - Αλεξανδρούπολη

85
85
85
85
85
85
Πρόσπερο (δορυφόρος)

Ο **Πρόσπερο** () είναι ένας φυσικός δορυφόρος του πλανήτη Ουρανού. Πήρε το όνομά του από τον μάγο Πρόσπερο του σαιξπηρικού έργου *«[[Η Τρικυμία]]»*. Η άλλη του σημερινή ονομασία είναι **Ουρανός XVIII** (Uranus XVIII, δηλαδή ο δέκατος όγδοος από τους δορυφόρους του Ουρανού που έχει ονομαστεί). Ανακαλύφθηκε στις 18 Ιουλίου του 1999 από μια ομάδα αστρονόμων τους Μάθιου Τζ. Χόλμαν, Τζον Τζ. Κάβελαρς, Μπρετ Γκλάντμαν, Ζαν-Μαρκ Πετί και Χανς Σολ. Η αρχική προσωρινή ονομασία που του είχε δοθεί ήταν **S/1999 U 3**.

## Παραπομπές


## Εξωτερικοί σύνδεσμοι
* Πρόσπερο από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Σέτεβος (δορυφόρος)

Ο **Σέτεβος** () είναι ένας φυσικός δορυφόρος του πλανήτη Ουρανού. Πήρε το όνομά του από τον θεό Σέτεβο τον οποίο λάτρευαν ο Κάλιμπαν και η Σύκοραξ στο σαιξπηρικό έργο *«[[Η Τρικυμία]]»*. Η άλλη του σημερινή ονομασία είναι **Ουρανός XIX** (Uranus XIX, δηλαδή ο δέκατος ένατος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1999 U 1**.

Ο Σέτεβος είναι εξώτερος ανάδρομος δορυφόρος με διάμετρο περίπου 48 χλμ. και ανακαλύφτηκε το 1999. Παρουσιάζει μια από τις πιο ελλειπτικές τροχιές στο Ηλιακό σύστημα με εκκεντρότητα 0,59.

## Παραπομπές


## Εξωτερικοί σύνδεσμοι
* Σέτεβος από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
Ευρωπαϊκή Οδός 90

Η **Ευρωπαϊκή Οδός 90 (Ε90**) του Διεθνούς Δικτύου Εθνικών Οδών ξεκινά από τη Λισαβόνα στην Πορτογαλία διέρχεται από Ισπανία, Ιταλία, Ελλάδα, Τουρκία για να καταλήξει στα σύνορα Τουρκίας - Ιράκ. Το ελληνικό τμήμα του οδικού αυτού άξονα είναι ο αυτοκινητόδρομος Α2 Εγνατία Οδός με μήκος 670 χιλιόμετρα.

## Διαδρομή

* : Λισαβόνα - Έβορα.

* : Μέριδα - Μαδρίτη - Σαραγόσσα - Βαρκελώνη.
* Θαλάσσια διαδρομή Ισπανία - Ιταλία.
* : Μαζάρα ντελ Βάλλο (Σικελία) - Άλκαμο - Παλέρμο - Μεσσήνη - (θαλάσσια διαδρομή) - Ρήγιο - Καταντζάρο - Κρότωνας - Σύβαρις - Μεταπόντιο - Τάραντας - Μπρίντιζι.

* Θαλάσσια διαδρομή Ιταλία - Ελλάδα.
* : Ηγουμενίτσα - Ιωάννινα - Γρεβενά - Κοζάνη - Βέροια - Θεσσαλονίκη - Καβάλα - Ξάνθη - Κομοτηνή - Αλεξανδρούπολη.
* : Ύψαλα - Κεσσάνη - Καλλίπολη - (θαλάσσια διαδρομή) - Λάμψακος - Προύσα - Άγκυρα - Άδανα - Γκαζιαντέπ - Σανλιούρφα (Έδεσσα) - Νίσιβις.
* Σύνορα Τουρκίας - Ιράκ

## Φωτογραφίες

Αρχείο:Autostrada A20 Torregrotta.jpg|Η Ε90 στην Τορρεγρόττα της Μεσσήνης, Ιταλία.
Αρχείο:A-2 Autovia del Nordeste en Zaragoza.jpg|Η Ε90 κοντά στην Σαραγόσσα, Ισπανία.


## Παραπομπές


90
90
90
90
90
Ροζ Φρανσίν Ρογκομπέ

Η **Ροζ Φρανσίν Ρογκομπέ** (γαλλικά: *Rose Francine Rogombé*, 20 Σεπτεμβρίου 1942 - 10 Απριλίου 2015) ήταν πολιτικός από την Γκαμπόν και πρόεδρος της Γερουσίας. Μετά το θάνατο του προέδρου Ομάρ Μπονγκό έγινε υπηρεσιακή πρόεδρος και εντός 90 ημερών διεξήχθησαν προεδρικές εκλογές,με βάση το Σύνταγμα. Είναι η πρώτη γυναίκα που υπηρέτησε ως αρχηγός κράτους στην Γκαμπόν.

## Πολιτική καριέρα
Γεννήθηκε το 1942.

Έκανε νομικές σπουδές στη Γαλλία και έγινε εισαγγελέας στην Γκαμπόν. Υπηρέτησε στην κυβέρνηση ως υπουργός Προεδρίας επί ανέλιξης των γυναικών της Γκαμπόν και των ανθρωπίνων δικαιωμάτων τη δεκαετία του 1980.  Το 2007 απέκτησε πτυχίο Θεολογίας.

Στις τοπικές εκλογές που διεξήχθησαν τον Απρίλιο του 2008 η Ρογκομπέ εξελέγη δημοτική σύμβουλος στη Λαμπαρενέ και στη συνέχεια εξελέγη γερουσιαστής της πόλης στις εκλογές για Γερουσία, οι οποίες διενεργήθηκαν τον Ιανουάριο του 2009. Στις 16 Φεβρουαρίου του 2009 εξελέγη πρόεδρος της Γερουσίας, έχοντας την υποστήριξη των 90 επί συνόλου 99 γερουσιαστών που είχαν ψηφίσει.

## Προσωρινή πρόεδρος
Ο πρόεδρος της Γερουσίας, με βάση το Σύνταγμα, αναλαμβάνει προσωρινά αρχηγός κράτους σε περίπτωση θανάτου του προέδρου.

Έτσι, η Ρογκομπέ έγινε προσωρινή πρόεδρος, έπειτα από το θάνατο του προέδρου Ομάρ Μπονγκό,  στις 8 Ιουνίου του 2009. Μια μέρα μετά, έγινε επίσημα ο διορισμός της από το Συνταγματικό Δικαστήριο.
Η Ρογκομπέ ορκίστηκε στις 10 Ιουνίου του 2009, ενώπιον των μελών του Συνταγματικού Δικαστηρίου, της κυβέρνησης, της Γερουσίας, της Εθνοσυνέλευσης , όπως επίσης και ξένων διπλωματών. Έδωσε τον όρκο έπειτα από την τήρηση ενός λεπτού σιγής στη μνήμη του Μπονγκό. Την διαδέχθηκε ο Αλί Μπονγκό τον Οκτώβριο του 2009. Πέθανε στο Παρίσι το 2015.

## Παραπομπές


Ρογκομπε
Φρίντα Μπελινφάντε

Η **Φρίντα Μπελινφάντε** (*Frieda Belinfante*, γέννηση Άμστερνταμ, 10 Μαΐου 1904 - Σάντα Φε, Νέο Μεξικό, 5 Μάρτιος 1995) ήταν Ολλανδέζα τσελίστρια, μαέστρος και μέλος της Ολλανδικής Αντίστασης κατά την διάρκεια του Β' Παγκοσμίου Πολέμου

Ήταν κόρη του Αρόν (Άρι) Μπελινφάντε και της Georgine Antoinette Hesse  με καταγωγή από Σεφαρδίτες Εβραίους της Πορτογαλίας οι οποίοι έφτασαν στην Ολλανδία τον 17ο αιώνα. Άλλοι γνωστοί συγγενείς της ήταν οι συγγραφείς Εμιλί Μπελινφάντε και Ισαάκ Κοέν Μπελινφάντε, ο δάσκαλος Μόσες Κοέν Μπελινφάντε και η δημοσιογράφος Εμιλί Μπελινφάντε. Πολλοί από αυτούς χάθηκαν σε διάφορα ναζιστικά στρατόπεδα συγκέντρωσης κατά τη διάρκεια του Ολοκαυτώματος.

Η Φρίντα Μπελινφάντε ήταν λεσβία και καλή φίλη του Βίλλεμ Αροντέους, ενός από τους ηγέτες της Ράαντ βαν Βέρζετ (*Συμβούλιο Αντίστασης*) και ανοιχτά ομοφυλόφιλου ανθρώπου. Συνεισέφερε δραστήρια στην Ολλανδική Αντίσταση, κυρίως πλαστογραφώντας προσωπικά έγγραφα για Εβραίους. Μαζί με τον Αροντέους ήταν μέλος της ομάδας που ανατίναξε το ληξιαρχείο του Άμστερνταμ στις 27 Μαρτίου 1943. Με την ενέργεια αυτή καταστράφηκαν χιλιάδες φάκελοι, και έτσι η προσπάθεια σύγκρισης των πλαστών εγγράφων με τα έγγραφα του ληξιαρχείου παρακωλύθηκε. Παρόλα αυτά, με τον καιρό η συνεισφορά της στην Αντίσταση ξεχάστηκε. 

Μετά τον πόλεμο, η Μπελινφάντε μετανάστευσε στις Ηνωμένες Πολιτείες και συνέχισε την μουσική της καριέρα. Για ένα διάστημα ήταν μαέστρος στην Φιλαρμονική της κομητείας Όραντζ, μέχρι να απολυθεί εξαιτίας του σεξουαλικού προσανατολισμού της. 

Πέθανε το 1995 από καρκίνο.

Η βιογραφία της Μπελινφάντε ήταν το θέμα του ντοκυμαντέρ *But I Was a Girl*. Η ιστορία της παρουσιάστηκε και σε μία έκθεση που χρηματοδοτήθηκε από την Ολλανδική Κυβέρνηση, με θέμα την δίωξη των ομοφυλόφιλων και των λεσβιών κατά την διάρκεια του Β' Παγκοσμίου Πολέμου.

## Παραπομπές


## Εξωτερικοί σύνδεσμοι
* Γενεαλογία από την μεριά του πατέρα της

## Βιβλιογραφία
* "Het begint met nee zeggen: biografieën rond verzet en homoseksualiteit 1940-1945" (2006), edited by Klaus Müller, Judith Schuyf
* "But I Was a Girl: The Story of Frieda Belinfante" (ντοκυμαντέρ του 1999 Ολλανδία/ΗΠΑ; σκηνοθεσία Toni Boumans; παραγωγή Bernard Neuhaus)

Κατηγορία:Ολλανδοί μουσικοί
Κατηγορία:Μουσικοί από το Άμστερνταμ
Κατηγορία:ΛΟΑΤ πρόσωπα
Εθνική Μογγολίας (ποδόσφαιρο ανδρών)

Η **εθνική ομάδα ποδοσφαίρου της Μογγολίας** αντιπροσωπεύει την Μογγολία στις διεθνείς ποδοσφαιρικές διοργανώσεις και ελέγχεται από την Μογγολική Ποδοσφαιρική Ομοσπονδία (МФФ). Ιδρύθηκε το 1958 αλλά από το 1960 έως το 1998 δεν έπαιξε κανένα διεθνές παιχνίδι. Στα λίγα διεθνή παιχνίδια που έχει παίξει, έχει κερδίσει μόνο επτά φορές ενάντια σε τρεις αντίπαλους (τέσσερα με το Γκουάμ, δύο με το Μακάου και ένα ματς εναντίον των Βόρειων Μαριάνων Νήσων).

## Στάδιο
Έδρα της εθνικής ομάδας είναι το Ποδοσφαιρικό Κέντρο ΜΦΦ, χωρητικότητας 5.000 θεατών, που βρίσκεται στο Ουλάν Μπατόρ.

## Στατιστικά

## Διακεκριμένοι παίκτες
Ο πρώτος σκόρερ της εθνικής ομάδας είναι ο Ντόνοροβιν Λίμπενγκαραφ με 8 γκολ.

## Παραπομπές


## Εξωτερικοί σύνδεσμοι
* Μογγολική Ποδοσφαιρική Ομοσπονδία

Κατηγορία:Ποδόσφαιρο στη Μογγολία
Κατηγορία:Εθνική Μογγολίας (ποδόσφαιρο)
Μογγολια
Τζον Στιθ Πέμπερτον

Ο **Τζον Στιθ Πέμπερτον** (John Stith Pemberton, 8 Ιουλίου 1831 - 16 Αυγούστου 1888) ήταν Αμερικανός φαρμακοποιός - χημικός. Είναι γνωστός ως ο εφευρέτης της Coca-Cola η οποία, όσο ζούσε, χρησιμοποιούνταν μόνο ως φάρμακο.

Γεννήθηκε στο Νόξβιλ της Κομητείας Κρόφορντ. Όταν ήταν 19 ετών πήρε πτυχίο Ιατρικής, ενώ παράλληλα επέδειξε μεγάλες ικανότητες και στη φαρμακευτική. Σύμφωνα με τον τοπικό Τύπο, ο δρ. Πέμπερτον υπήρξε από τους πιο γνωστούς γιατρούς της Ατλάντα.

Ο Πέμπερτον, προσπάθησε να φτιάξει ένα σκεύασμα για την καταπολέμηση του πονοκεφάλου και την τόνωση του οργανισμού. Ξεκίνησε να ψάχνει στα λιμάνια της Σαβάννα, στην πολιτεία της Τζόρτζια, αναζητώντας το ιδανικό μείγμα φρέσκων συστατικών και μπαχαρικών από όλο τον κόσμο - μέχρι που τελικά το πέτυχε. Το Μάιο του 1886, μέσα στο εργαστήριό του, έφτιαξε την Coca-Cola, ένα από τα πιο δημοφιλή προϊόντα στον κόσμο.

## Παραπομπές


## Πηγές

* Ιστορία της Coca Cola

Κατηγορία:Αμερικανοί φαρμακοποιοί
Κατηγορία:Αμερικανοί εφευρέτες
Κατηγορία:Coca-Cola
Μαργαρίτα (δορυφόρος)

Η **Μαργαρίτα** () είναι ένας φυσικός δορυφόρος του πλανήτη Ουρανού. Πήρε το όνομά του από τη Μαργαρίτα, η οποία ήταν η υπηρέτρια της Ηρώς στο έργο του Σαίξπηρ *«[[Πολύ κακό για το τίποτα]]»*. Η άλλη του σημερινή ονομασία είναι **Ουρανός XXIII** (Uranus XXIII, δηλαδή ο εικοστός τρίτος από τους δορυφόρους του Ουρανού που έχει ονομαστεί). Ανακαλύφθηκε στις 29 Αυγούστου 2003 από τους αστρονόμους Σκοτ Σέπαρντ και Ντέιβιντ Τζιούιτ και του δόθηκε η αρχική προσωρινή ονομασία **S/2003 U 3**.

## Παραπομπές


## Εξωτερικοί σύνδεσμοι
* Μαργαρίτα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού